Suchinthana/ta-wikipedia huggingface dataset:
செடிப்பசலை

செடிப்பசலை (தாவர வகைப்பாட்டியல்: Talinum fruticosum) என்பது  மெக்சிகோ, கரிபியன், மேற்கு ஆப்பிரிக்கா, நடு அமெரிக்கா மற்றும் தென் அமெரிக்காவின் பெரும்பகுதியை தாயகமாகக் கொண்ட ஒரு மூலிகை பல்லாண்டுத் தாவரமாகும் . இது பரவலாக வெப்பமண்டலத்தில் விளைவிக்கப்படுகிறது. இதன் இலை கீரையாக பயன்படுத்தப்படுகிறது.

விளக்கம் 
இந்தசெ செடி நிமிர்ந்து  வரை வளரும். இது சிறிய, இளஞ்சிவப்பு பூக்களையும்,  பரந்த, சதைப்பற்றுள்ள இலைகளைக் கொண்டுள்ளது.

பயன்கள் 
இந்த தாவரத்தின் இலைகள் கீரையாக பயன்படுத்தப்படுகிறது. ஏ மற்றும் சி உட்பட வைட்டமின்கள் மற்றும் இரும்பு மற்றும் கல்சியம் போன்ற தாதுக்களால் நிறைந்துள்ளது. இதில்  ஆக்சாலிக் அமிலம் அதிகமாக இருப்பதால் சிறுநீரகக் கோளாறுகள், கீல்வாதம் மற்றும் முடக்கு வாதம் ஆகியவற்றால் பாதிக்கப்பட்டவர்கள் இதை உண்பதை தவிர்க்க வேண்டும் அல்லது குறைக்க வேண்டும். இது மேற்கு ஆப்பிரிக்கா, தெற்கு ஆசியா, தென்கிழக்காசியா வட அமெரிக்கா, தென் அமெரிக்காவின் வெப்பமான பகுதிகளில் பயிரிடப்படுகிறது. செலோசியா வகைகளுடன் நைஜீரியாவின் மிக முக்கியமான கீரைகளில் டி. ஃப்ருட்டிகோசம் ஒன்றாகும். பிரேசிலில் இது  அமேசான் ஆற்றின் கரையில் வளர்க்கப்படுகிறது, மேலும் இது முக்கியமாக பாரா மற்றும் அமேசானாஸ் மாநிலங்களில் உட்கொள்ளப்படுகிறது.

படக்காட்சியகம்

குறிப்புகள்

வெளி இணைப்புகள் 

கீரைகள்
அஜய் குமார் மண்டல்

அஜய் குமார் மண்டல் (Ajay Kumar Mandal) என்பவர் பீகாரைச் சார்ந்த இந்திய அரசியல்வாதி. இவர் 2019 இந்தியப் பொதுத் தேர்தலில் ஐக்கிய ஜனதா தளத்தின் வேட்பாளராக பாகல்பூர் மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் இராச்டிரிய ஜனதா தள வேட்பாளர் ஷைலேஷ் குமார் மண்டலை 2,77,630 வாக்குகள் வித்தியாசத்தில் தோற்கடித்தார். இவர் பீகார் சட்டமன்றத்திற்கு மூன்று முறை (இரண்டு முறை நாத்நகர் சட்டமன்றத் தொகுதி, ஒரு முறை கஹல்கான் சட்டமன்றத் தொகுதி) தேர்ந்தெடுக்கப்பட்டுள்ளார்.

மேற்கோள்கள் 

வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
கருத்தராஜாபாளையம்

கருத்தராஜாபாளையம் (Karutharajapalayam) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், ஆத்தூர் வட்டம், மல்லியகரை ஊராட்சியில் அமைந்துள்ள  ஒரு சிற்றூர் ஆகும்.

அமைவிடம் 
இந்த ஊரானது சேலம் மாவட்டம், ஆத்தூரை அடுத்த சன்னாசி வரதன் மலையடிவாரத்தில் அமைந்துள்ளது. இந்த ஊரில் சுமார் 220 குடியிருப்புகளில் 700 பேர் வசிக்கின்றன.

ஊரின் தனிச்சிறப்பு  
கருத்தராஜாபாளையத்தில் ஓட்டு வீடு, குடிசை வீடு வீடு, கல்நார் தகடு வீடு போன்றவற்றை பார்க்க முடியும், ஆனால் காங்கிரீட் வீடு ஒன்றையும் காண இயலாது.  இந்த ஊரின் காவல் தெய்வங்களான கருப்பசாமியும், பெரியசாமியும் திறந்த வெளியில் உள்ளதால் தாங்கள் காரை வீட்டில் இருக்கக்கூடாது என்பதால் காங்கிரீட் வீடுகளைக் கட்டிக்கொல்வதில்லை. 1996இல் தமிழ்நாடு அரசு ஊரில் குடிசை வீடுகளுக்கு பதிலாக 32 தொகுப்பு வீடுகளைக் கட்டித்தந்தது. ஆனால் தெய்வக்குற்றம் ஏற்பட்டதால் அவர்கள் அந்த வீடுகளின் காங்கிரீட் கூரையை அகற்றிவிட்டு ஓடுகளை வேய்ந்து கொண்டனர்.  

இரவில் காவல் தெய்வமான பெரியசாமி வேட்டைக்குச் சென்று தீய சக்திகளிடமிருந்து ஊரைக் காப்பதாக நம்பிக்கை உள்ளது. இதனால் பெரியசாமிக்கு இடைஞ்சல் தரக்கூடாது என்பதற்காக இரவு நேரத்தில் வீடுகளில் மின் விளக்கை பயன்படுத்துவது இல்லை. சாமிக்கு இடைஞ்சலாக ஒலி எழும்பக் கூடாது என்பதற்காக ஊரில் தச்சர், குயவர்கள் இல்லை. அதுமட்டுமல்லாது தொட்டில் சத்தம் சாமிக்கு இடைஞ்சலாக இருக்கும் என்பதால் தொட்டில் கட்டாமல் குழந்தைகளை தரையிலிலேயே படுக்க வைக்கின்றனர். ஊருக்குள் புதியதாக வருபவர்களும், உறவினர்களும் இரவில் தங்குவதில்லை. காவல் தெய்வத்தின் கட்டளையை மீறினால் அவர்களுக்கு அசம்பாவிதம் ஏற்படும் என்றும், ஆண் வாரிசு இல்லாமல் போய்விடும் என்று ஊர் மக்கள் அஞ்சுகின்றனர்.

மேற்கோள்கள் 

சேலம் மாவட்டத்திலுள்ள கிராமங்கள்
ஜோத்சனா சரந்தாசு மகந்த்

ஜோத்சனா சரந்தாசு மகந்த் (Jyotsna Charandas Mahant) என்பவர் சத்தீசுகரைச் சார்ந்த இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் சத்தீசுகரின் கோர்பாவிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1953 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
சந்தோஷ் பாண்டே

சந்தோஷ் பாண்டே (Santosh Pandey) என்பவர் (பிறப்பு: டிசம்பர் 31, 1967) இந்திய அரசியல்வாதி மற்றும் நாடாளுமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்தவர். 2019ஆம் ஆண்டு இந்திய நாடாளுமன்றத்திற்கு நடைபெற்ற தேர்தலில் சத்தீசுகர் மாநிலத்தின் ராஜ்நந்த்கான் மக்களவை  தொகுதியிலிருந்து தேர்ந்தெடுக்கப்பட்டார். பாண்டே 2024 இந்தியப் பொதுத் தேர்தலில் மீண்டும் பாஜக சார்பில் போட்டியிட்டு வெற்றிப் பெற்று இரண்டாம் முறையாக மக்களவை உறுப்பினர் ஆனார்.

மேற்கோள்கள் 

1967 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
விஜய் பாகல்

விஜய் பாகல் (Vijay Baghel)(பிறப்பு: ஆகத்து 15, 1959) என்பவர் இந்திய அரசியல்வாதி ஆவார். இவர் துர்க் மக்களவையின் நாடாளுமன்ற உறுப்பினர் ஆவார். இவர் பாரதிய ஜனதா கட்சியின் உறுப்பினர் ஆவார்.

அரசியல் வாழ்க்கை 
பாகேல் முதன்முதலில் பிலாய் நகரசபைக்கு 2000ஆம் ஆண்டு சுயேச்சை வேட்பாளராகத் தேர்ந்தெடுக்கப்பட்டார். பின்னர் 2003 சட்டமன்றத் தேர்தலில் தேசியவாத காங்கிரஸ் கட்சியின் வேட்பாளராக பதான் தொகுதியில் போட்டியிட்டார். ஆனால் இந்தப் போட்டியில் பூபேஷ் பாகலிடம் தோல்வியடைந்தார். மீண்டும், 2008 சட்டமன்றத் தேர்தலில் பாஜக வேட்பாளராகப் போட்டியிட்டு , பூபேஷ் பாகலை 7,842 வாக்குகள் வித்தியாசத்தில் தோற்கடித்து வெற்றி பெற்று உள்துறை அமைச்சர் நன்கி ராம் கன்வாரின் நாடாளுமன்றச் செயலாளராக ஆனார். மீண்டும், விஜய் 2013 சட்டமன்றத் தேர்தலில் பூபேஷ் பாகலை எதிர்த்துப் போட்டியிட்டார், ஆனால் இம்முறை தோல்வியடைந்தார். பின்னர் 2019 பொதுத் தேர்தலில், இந்திய நாடாளுமன்ற மக்களவைக்கு இந்தியத் தேசிய காங்கிரசின் பிராதிமா சந்திராகருக்கு எதிராக துர்க் தொகுதியில் போட்டியிட்டு 3,91,978 வாக்குகள் வித்தியாசத்தில் வெற்றி பெற்றார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1959 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பிசுவேசுவர் துடு

பிசுவேசுவர் துடு (Bisweshwar Tudu) ஒடிசாவைச் சேர்ந்த இவர் பாரதிய ஜனதா கட்சி அரசியல்வாதி ஆவார். இவர் தற்போது இந்திய அரசின் பழங்குடியினர் தொடர்பான அமைச்சகம் மற்றும்  ஜல் சக்தி அமைச்கத்தின் இணை அமைச்சராக 7 ஜூலை 2021 முதல் பதவியில் உள்ளார். இவர் பாரதிய ஜனதா கட்சியின் உறுப்பினர் ஆவார். இவர் மயூர்பஞ்ச் நாடாளுமன்ற உறுப்பினராகவும், பாஜக தேசிய செயலாளராகவும் உள்ளார். இவர் தற்போது இந்திய அரசின் ஜல் சக்தி அமைச்சகம்  & பழங்குடியினர் அமைச்சகத்தின் இணை அமைச்சராக உள்ளார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1965 பிறப்புகள்
வாழும் நபர்கள்
17வது மக்களவை உறுப்பினர்கள்
ஒடிசா நபர்கள்
பாரதிய ஜனதா கட்சி அரசியல்வாதிகள்
ஒடிசா அரசியல்வாதிகள்
மயூர்பஞ்சு மாவட்டம்
இந்திய அமைச்சர்கள்
 பட்டியல் பழங்குடி நபர்கள்
சந்தாலிகள்
சப்தகிரி சங்கர் உலகா

சப்தகிரி சங்கர் உலகா (Saptagiri Sankar Ulaka) என்பவர் இந்திய அரசியல்வாதி ஆவார். இவர் 2019 இந்திய பொதுத் தேர்தலில் இந்தியத் தேசிய காங்கிரசின் வேட்பாளராக ஒடிசாவின் கோராபுட் நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.

ஆரம்ப வாழ்க்கை & கல்வி 
சப்தகிரியின் தந்தை ராமச்சந்திர உலகா கோராபுட்டில் இரண்டு முறை நாடாளுமன்ற உறுப்பினராகவும், ஏழு முறை ராயகடாவிலிருந்து சட்டமன்ற உறுப்பினராகவும் இருந்தவர் ஆவார். சப்தகிரியின் தாயார் இரத்னமணி அனைத்திந்திய இந்திய காங்கிரசு குழுவின் உறுப்பினரும், மகளிர் காங்கிரசின் ஒடிசா மாநில துணைத் தலைவருமாவார். சப்தகிரி, மென்பொருள் பொறியாளர் ஆவார். இவர் அமெரிக்காவில் உள்ள இன்போசிஸ் நிறுவனத்தின் மூத்த திட்ட மேலாளராக இருந்தார். ரான்பாக்சி, எச். சி. எல். டெக்னாலஜிஸ் போன்ற முன்னணி நிறுவனங்களிலும் பணிபுரிந்துள்ளார். கோராபுட்டின் நலன் மற்றும் மேம்பாட்டிற்குப் பிரச்சனைகளில் முக்கிய பங்காற்றியுள்ளார்.

மேற்கோள்கள் 

17வது மக்களவை உறுப்பினர்கள்
வாழும் நபர்கள்
1979 பிறப்புகள்
18ஆவது மக்களவை உறுப்பினர்கள்
குரோமியம்(IV) சிலிசைடு

குரோமியம்(IV) சிலிசைடு (Chromium(IV) silicide) என்பது CrSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியம் மற்றும் சிலிக்கான் தனிமங்கள் சேர்ந்து இச்சேர்மம் உருவாகிறது. மோனோகுரோமியம் சிலிசைடு என்ற பெயராலும் இது அழைக்கப்படுகிறது.

பண்புகள் 
கனசதுரக் கட்டமைப்பில் நீரில் கரையாப் பண்புடன் 5.44 கி/செ.மீ அடர்த்தியைக் கொண்டுள்ளது. 2×10−4 Ω·செ,மீ அளவு மின்தடைத் திறன் கொண்ட சேர்மமாகவும் கருதப்படுகிறது.

மேற்கோள்கள் 

குரோமியம்(IV) சேர்மங்கள்
சிலிசைடுகள்
தபீர் காவ்

தபீர் காவ் (Tapir Gao) என்பவர் (பிறப்பு 1 அக்டோபர் 1964) அருணாசலப் பிரதேசத்தினை சார்ந்த இந்திய அரசியல்வாதி ஆவார். இவர் பாரதிய ஜனதா கட்சியின் அருணாச்சல பிரதேச மாநிலத்தின் தலைவர் ஆவார். இவர் 14வது மக்களவை உறுப்பினராக (2004-2009), கிழக்கு அருணாச்சலம் மக்களவையின் உறுப்பினராகத் தேர்ந்தெடுக்கப்பட்டவர் ஆவார். இவர் 2009 மற்றும் 2014-ல் இங்குப் போட்டியிட்டுத் தோல்வியடைந்தார். ஆனால் 2019-ல் இரண்டாவது முறையாக மக்களவைக்குத் தேர்ந்தெடுக்கப்பட்டார். காவ் 2011-ல் பாஜகவின் பொதுச் செயலாளராக இருந்தார். தற்போது பாஜக தேசிய செயற்குழு உறுப்பினராக உள்ளார்.

பிப்ரவரி 2020-ல், மக்களவையில், அருணாச்சல பிரதேசத்தில் உள்ள பல பகுதிகள் இந்தியாவின் அரசியல் வரைபடத்திலிருந்து விடுபட்டுள்ளது என்ற பிரச்சினையை எழுப்பினார். இதில் விடுபட்ட பகுதிகளாக ஹதிக்ரா டகாரு கணவாய், கலாய் டகாரு கணவாய், சாக்லகம் பகுதி உள்ளடங்கும்.

இவர் கிழக்கு சியாங் மாவட்டத்தில் உள்ள இரக்சின் கிராமத்தில் வசிக்கிறார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1964 பிறப்புகள்
வாழும் நபர்கள்
14வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
புளுட்டோனியம் செலீனைடு

புளுட்டோனியம் செலீனைடு  (Plutonium selenide) என்பது PuSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் செலீனியமும் சேர்ந்து இந்த இரும சேர்மம் கருப்பு நிற படிகங்களாக உருவாகிறது. தண்ணீரில் இது கரையாது.

தயாரிப்பு 
இருபுளுட்டோனியம் முச்செலீனைடும் புளுட்டோனியம் மூவைதரைடும் 1600 பாகை செல்சியசு வெப்பநிலையில் வினைபுரிவதால் புளுட்டோனியம் செலீனைடு உருவாகிறது.
Pu2Se3 + 2PuH3 -> 4 PuSe + 3 H2

220-1000 பாகை செல்சியம் வெப்பநிலையில் விகிதவியல் அளவுகளில் இரண்டு தூய தனிமங்களும் சேர்ந்தாலும் புளுட்டோனியம் செலீனைடு தோன்றும்.
Pu + Se -> PuSe

பண்புகள் 
புளுட்டோனியம் செலீனைடு ஒரு கனசதுர அமைப்புடன் இடக் குழு Fm3m, மற்றும் a = 0.57934 nm, Z = 4 என்ற அலகு அளவுருக்களுடன் சோடியம் குளோரைடு கட்டமைப்பில் கருப்பு நிறப் படிகங்களை உருவாக்குகிறது.

அதிகரித்து வரும் அழுத்தத்தினால் இரண்டு கட்ட நிலை மாற்றங்கள் ஏற்படுகின்றன: 20 கிகாபாசுக்கல் அழுத்தத்தில் முக்கோண அமைப்பும், 35 கிகா பாசுக்கலில் கனசதுர அமைப்பும் என சீசியம் குளோரைடு வகை கட்டமைப்பும் தோன்றுகின்றன. 

புளுட்டோனியம் செலீனைடு தண்ணீரில் கரையாது. 

புளுட்டோனியம் செலீனைடின் காந்த ஏற்புத்திறன் கியூரி-வெய்சு விதியினை பின்பற்றுகிறது.

மேற்கோள்கள் 

புளுட்டோனியம் சேர்மங்கள்
செலீனைடுகள்
பாறை உப்பு படிகக் கட்டமைப்பு
லக்சயா சென்

இலக்சயா சென் (பி. 16 ஆகத்து 2001) ஒரு இந்திய இறகுப்பந்தாட்ட வீரர். உத்தராகண்ட் மாநிலத்தின் குமாவன் கோட்டத்திலுள்ள அல்மோராவில் பிறந்தார். தற்போது உலக இறகுப்பந்தாட்டத் தரவரிசையில் 12வது இடத்தில் உள்ளார். 2017ல் உலக இளையோர் இறகுப்பந்தாட்ட வீரர்களின் தரவரிசையில் முதலிடம் வகித்தார். 2018ல் ஜகார்த்தாவில் நடைபெற்ற ஆசிய இளையோர் இறகுப்பந்தாட்டப் போட்டிகளில் தங்கமும் 2021ல் ஸ்பெயினில் நடைபெற்ற உலகப் போட்டிகளில் தாமிரப் பதக்கமும் 2022 சனவரியில் புது தில்லியில் நடைபெற்ற இந்தியத் திறந்தசுற்றுப் போட்டிகளில் தங்கப் பதக்கமும் வென்றுள்ளார்.

குடும்பம் 
அவரது தந்தை தீரேந்திர குமார் சென் ஒரு இறகுப்பந்தாட்ட பயிற்சியாளர்; அவரது சகோதரர் சிராக் சென்னும் ஒரு இறகுப்பந்தாட்ட வீரராவார்.

பயிற்சி 
பிரகாஷ் பதுகோனின் இறகுப்பந்தாட்டப் பயிற்சி நிறுவனத்தில் முன்னாள் வீரர் விமல் குமாரிடம் இலக்சயா பயிற்சியில் ஈடுபட்டு வருகின்றார்.

மேற்கோள்கள் 

இந்திய இறகுப்பந்தாட்ட வீரர்கள்
வாழும் நபர்கள்
பொதுநலவாய விளையாட்டுக்களில் தங்க பதக்கம் வென்ற இந்தியர்கள்
சுனில் குமார்

சுனில் குமார் (Sunil Kumar) என்பவர் பீகாரைச் சார்ந்த இந்திய அரசியல்வாதி ஆவார். இவர் 2020 ஆம் ஆண்டு நடைபெற்ற பீகாரின் இந்திய நாடாளுமன்றத்தின் கீழ் அவையான மக்களவைக்கு வால்மீகி நகர் தொகுதியிலிருந்து இடைத்தேர்தலில் ஐக்கிய ஜனதா தளத்தின் சார்பில் போட்டியிட்டு வெற்றி பெற்றார். இந்த இடைத்தேர்தல் இந்த தொகுதியின் நாடாளுமன்ற உறுப்பினர் பைதியானந்த் பிரசாத் மகோதா மறைவின் காரணமாக நடைபெற்றது. மகோத சுனில் குமாரின் தந்தை ஆவார்.

மேற்கோள்கள் 

வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
ரோத்மல் நாகர்

ரோத்மல் நாகர் (Rodmal Nagar) என்பவர் இந்திய அரசியல்வாதி மற்றும் நாடாளுமன்ற உறுப்பினர் ஆவார். மத்தியப் பிரதேசத்தின் ராஜ்கரைச் சார்ந்த இவர் பாரதிய ஜனதா கட்சியின் உறுப்பினராக உள்ளார். இவர் 2014 மற்றும் 2019 இந்திய பொதுத் தேர்தல்களில் ராஜ்கர் மக்களவை தொகுதியிலிருந்து தேர்ந்தெடுக்கப்பட்டார்.

மேற்கோள்கள் 

1960 பிறப்புகள்
வாழும் நபர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
வாலிதாசன்

தமிழ் ஒளியின் நூற்றாண்டு சிறப்புக் கவியரங்கம்

பாரதி நிலவு

தாசன் கலங்கரை

பயணித்த தோணி –நீ

போலி சுருட்டர்களை

இலக்கியப்  பிரச்சரப் பீங்கியால்

சுட்டுப் பொசுக்கியவன்

உழைப்பாளிகளின் குருதி பருகும்

குருட்டறிவு அட்டைப்பூச்சிகளை நசுக்கியவன்

அரைக்காசுக்கு  அல்லாடியவர்களுக்காகப் பாடியவன்

அன்னைத் தமிழ்மொழி

ஆனந்தக் கூத்தாடி வழிபல தேடியவன்

இன்னலுற்று இடர்களைப் பாடிய

பைந்தமிழ்ப் புலவன் தமிழ் ஒளி

பாண்டிச்சேரியவன்-

சிறுபுல்லை

அல்லல் படுத்தும்

ஆதிக்க பனியை

அப்புறப்படுத்த உதித்த

பொதுவுடைமைச் சூரியன்;

கைகட்டியே பழக்கப்பட்ட –எங்கள்

சொற்களுக்கு பரிவட்டம் கட்டிவிட்டவன்

பாசாங்கு செய்துகொண்டு

பாசிச தூசுகளைப் படரவிடாமல்

தட்டி விட்டவன்:

வனாந்திர காட்டிடையே

அனாதைக் குயிலாய்-நாங்கள்

கூவிய போது

இலக்கிய அடைக்கலம் கொடுத்தவன்

ஆதிசனங்களின் அறியாமையை எடுத்தவன்.

ஆஸ்ரம வழக்குகளையெல்லாம்

அரச மரத்தடி அய்யன் புத்தனை வைத்துத் தீர்த்துக்கொண்டாய்- உன்

அன்பெனும் அக்கறை காந்தத்தால்

எங்களை ஈர்த்துக்கொண்டாய்;

நந்தவனத்து மீன்களின்

நாட்டியத்தை ரசிக்காத உன்கண்கள்;

புழுதி சேற்றின்

புண்களுக்கு அல்லவா ஒத்தடமிட்டு மகிழ்கின்றன.

கருத்தியல் புறாக்களை

காயமுண்டாக்கும்

கருட குமாரர்களுக்கு

நீயும் தப்பவில்ல.

சாதிமத வெயில் பட்டு

கருத்துப்போன தமிழர்களை -உன்

கந்தகப் பாட்டுக்களால்

சிவக்கச் செய்தாய்.

வேதாந்த நரிகளின்

வேட்டைக்காடா தமிழ்நாடு?

சித்தாந்த சிறுத்தைகள்

சுற்றித்திரியும் போது.

பட்டத்து அரசரின் பரிசில் பெற்று

புகழ் பரணி பாடாமல்

பாட்டாளி வர்க்கத்தார் வாழ்வை

பகலாக்க ஓய்விலாமல் சுழன்றவன் –நீ;

காலத்தின் கோரமுகத்தை

காலாகாலத்திற்கும் எடுத்துக்காட்டுகிறது

உனது படைப்புகள்

மகிழ்கிறோம்.

தலைமுறை பலகடந்தும்

தறுதலைகளின்  அட்டகாசம் கண்டு

வருந்துகிறோம்- எங்க

திருந்துகிறோம்.

தெருவுக்கு வெளியவே தேரை நிறுத்துகிறான்

குடிசையைக் கொளுத்துகிறான்

தண்டவாளத்தில் காதல் உடலைச் சிதைக்கின்றான்

அன்றாடச் செய்திகளில் ஆணவப் படுகொலையை அரங்கேற்றம் செய்கின்றான்.

எங்கள் இரத்தக்குருதியில்

உடல் வளர்க்கும் ஓநாய்களுக்கு

எங்கே தெரியப்போகிறது

எங்கள் வேதனை.

வரலாறுகள் தின்றுவிட்ட

ஏப்பங்களை அணுகிப்பார்த்தால்

சில  வடுக்களின் ஈரத்தை உணராம்

காலத்தின் இருப்பை

காதலிப்பவர்களால்

காலத்தின் இயல்பை

காதலிக்க முடியாது.

வியர்வை முத்துகளை விளையச்செய்யும்

உழைப்பாளர்களின் உடலல்ல –அது

சுறுசுறுப்புகளின் கடல்

உற்சாகத்திற்கு களைப்பு எழுதும் மடல்.

காலத்தீவின் ஓரங்களில்

கரையொதுங்குகின்றன

நீந்தி கடக்க நினைத்த வாழ்க்கை.

நண்பர்களே

சாமக்கோடாங்கியின்

குறிகளை

காது கொடுத்து

கேட்பதில்லை பகல்.

-வாலிதாசன்.

புதின எழுத்தாளர்கள்
கிருபாநாத் மல்லா

கிருபாநாத் மல்லா (Kripanath Mallah)(பிறப்பு 15 அக்டோபர் 1973) என்பவர் இந்திய அரசியல்வாதி ஆவார். இவர் 17வது மக்களவையில் அசாமின் கரீம்கஞ்ச் தொகுதியிலிருந்து இந்திய மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் சார்பில் போட்டியிட்டார். இவர் 2011 மற்றும் 2016ஆம் ஆண்டு அசாம் சட்டமன்றத் தேர்தலில் ரட்டாபரி தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முன்னதாக, இவர் இந்தியத் தேசிய காங்கிரசு கட்சியில் பணியாற்றினார்.

ஆரம்ப வாழ்க்கை 
மல்லா 15 அக்டோபர் 1973-ல் அசாமின் கரீம்கஞ்ச் மாவட்டத்தில் உள்ள பிடாநகரில் பிறந்தார். 1997-ல் அசாம் பல்கலைக்கழகத்தின் கரீம்கஞ்ச் கல்லூரியில் இளங்கலை அறிவியல் பட்டம் பெற்றார்.

மேற்கோள்கள்

வெளி இணைப்புகள் 

 அசாமில் தேர்தல்

17வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
1973 பிறப்புகள்
18ஆவது மக்களவை உறுப்பினர்கள்
பகவந்த் மான்

பகவந்த் மான்  (Bhagwant Singh Mann ) (பிறப்பு: 17 அக்டோபர் 1973) இந்தியாவின் பஞ்சாப் மாநில முதல்வரும், ஆம் ஆத்மி கட்சி அரசியல்வாதியும், சமூக ஆர்வலரும், நகைச்சுவையாளரும், பாடகரும், முன்னாள் நடிகரும் ஆவார். 2022 பஞ்சாப் சட்டமன்றத் தேர்தலில் ஆம் ஆத்மி கட்சியின் முதலமைச்சர் வேட்பாளாராக இவரது பெயர் அறிவிக்கப்பட்டது.இவர் 10 மே 2017 அன்று சங்கரூர் மக்களவைத் தொகுதியிலிருந்து  ஆம் ஆத்மி கட்சி சார்பில் இந்திய நாடாளுமன்ற மக்களவை உறுப்பினராக தேர்ந்தெடுக்கப்பட்டார்.

அரசியல் வாழ்க்கை
2011-ஆம் ஆண்டில் பகவந்த் மான் பஞ்சாப் மக்கள் கட்சியில் இணைந்தார்.2012 பஞ்சாப் சட்டமன்றத் தேர்தலில் லெகரா சட்டமன்றத் தொகுதியில் போட்டியிட்டு வெற்றி வாய்ப்பை இழந்தார். 

மார்ச் 2014-இல் ஆம் ஆத்மி கட்சியில் இணைந்து சங்கரூர் மக்களவைத் தொகுதியில் போட்டியிட்டு 2,11,721 வாக்குகள் பெற்று வெற்றி வாய்ப்பை இழந்தார்.2017 பஞ்சாப் சட்டமன்றத் தேர்தலில், ஆம்  ஆத்மி கட்சியின் சார்பாக ஜலாலாபாத் சட்டமன்றத் தொகுதியில் போட்டியிட்டு வெற்றி வாய்ப்பை இழந்தார்.  இவர் 2017 பஞ்சாப் சட்டமன்றத் தேர்தலின் போது போதை மது  சர்ச்ச்சையில் சிக்கினார். 

2019 நாடாளுமன்ற மக்களவைத் தேர்தலில் பகவந்த் மான் ஆம் ஆத்மி கட்சியின் சார்பாக  சங்கரூர் மக்களவைத் தொகுதியிலிருந்து போட்டியிட்டு வென்றார்.

பஞ்சாப் முதலமைச்சர் பதவி
சனவரி 18, 2022 அன்று, பகவந்த் மான், 2022 பஞ்சாப் சட்டப் பேரவைத் தேர்தலில் பஞ்சாப் முதலமைச்சருக்கான ஆம் ஆத்மி கட்சி வேட்பாளராகத் தேர்ந்தெடுக்கப்பட்டார். ஒரு பொது வாக்கெடுப்பின் அடிப்படையில் 93% வாக்காளர்கள் பகவந்த் மான் முதல்வராக ஆக வேண்டும் என்று கூறினர். இவரது தலைமையின் கீழ் போட்டியிட்ட ஆம் ஆத்மி கட்சி 2022ஆம் ஆண்டு பஞ்சாப் சட்டமன்றத் தேர்தல்களில் 117 இடங்களில் 92 இடங்களை வென்றது. பஞ்சாபின் முதல் அமைச்சராகப் பகவந் மான் பதவியேற்பார் என்று கட்சியின் ஒருங்கிணைப்பாளர் அரவிந்த் கெஜ்ரிவால் கூறினார். 

இவர் 16 மார்ச் 2022 அன்று, பகத் சிங் பிறந்த ஊரான கட்கர் கலனில் பஞ்சாப் முதலமைச்சராக, பஞ்சாப் ஆளுநர் பன்வாரிலால் புரோகித்தால் பதவி பிரமாணம் செய்து வைக்கப்பட்டார்.

இதனையும் காண்க
 2022 பஞ்சாப் சட்டமன்றத் தேர்தல்

மேற்கோள்கள்

வெளி இணைப்புகள்
Biographical Sketch of Lok Sabha member

ஆம் ஆத்மி கட்சி அரசியல்வாதிகள் 
சீக்கியர்கள்
1973 பிறப்புகள்
17வது மக்களவை உறுப்பினர்கள்
இந்திய நகைச்சுவையாளர்கள்

இந்திய பஞ்சாப் அரசியல்வாதிகள்
பஞ்சாபின் முதலமைச்சர்கள்
ஆம் ஆத்மி கட்சியின் முதலமைச்சர்கள்
ஓம்பிரகாஷ் ராஜே நிம்பல்கர்

ஓம்பிரகாஷ் ராஜே நிம்பல்கர் (Omprakash Rajenimbalkar) என்பவர் ஒளரங்காபாத் மண்டலம், உஸ்மானாபாத் மாவட்டத்தைச் சேர்ந்த சிவ சேனா அரசியல்வாதி ஆவார்.  இவர் உஸ்மானாபாத் மக்களவைத் தொகுதியிலிருந்து 17வது மக்களவை உறுப்பினராகத் தேர்ந்தெடுக்கப்பட்டார். இவர் சிவ சேனா கட்சியின் சார்பில், மகாராட்டிர மாநிலச் சட்டப்பேரவைத் தேர்தலில் உஸ்மானாபாத் சட்டமன்றத் தொகுதி வேட்பாளராகப் போட்டியிட்டு வெற்றி பெற்று சட்டமன்ற உறுப்பினராக இருந்தார்.

வகித்தப் பதவிகள் 

 2009: மகாராட்டிர சட்டப் பேரவை உறுப்பினர்
 2019: 17வது இந்திய மக்களவை உறுப்பினர்

மேலும் பார்க்கவும் 

 உஸ்மானாபாத் மாவட்டம்

மேற்கோள்கள்

வெளி இணைப்புகள் 

 சிவ சேனா கட்சி பக்கம்
1984 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
சிகாமட் மாவட்டம்

சிகாமட் மாவட்டம் (ஆங்கிலம்: Segamat District; மலாய்: Daerah Segamat; சீனம்: 昔加末县); ஜாவி:سڬامت) என்பது மலேசியாவின் ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு சிகாமட் நகரம் தலைநகரமாக விளங்குகிறது. 

சிகாமட் மாவட்டம் கோலாலம்பூர் மாநகரில் இருந்து 144 கி.மீ.; ஜொகூர் பாரு மாநகரில் இருந்து 155 கி.மீ. தொலைவில் அமைந்து உள்ளது. 

மலேசியாவில் தமிழர்கள் அதிகமாக வாழும் இடங்களில் சிகாமட் மாவட்டமும் ஒன்றாகும். இந்த மாவட்டத்தில் நிறைய ரப்பர், செம்பனைத் தோட்டங்கள் இருந்தன. தமிழர்கள் அதிகமாக வாழ்ந்தார்கள். மேம்பாட்டு வளர்ச்சித் திட்டங்களினால் அந்தத் தோட்டங்கள் குறைந்து விட்டன.

நிர்வாகப் பகுதிகள்

சிகாமட் மாவட்டம் 11 முக்கிம்களாகப் பிரிக்கப்பட்டு நிர்வாகம் செய்யப் படுகிறது.

 சுங்கை சிகாமட் (Sungai Segamat) 
 கெமிஞ்சே (Gemereh) 
 பெக்கோக் (Bekok)  
 ஜாபி (Jabi)
 செர்மின் (Sermin)
 பூலோ காசாப் (Buloh Kasap)
 ஜெமிந்தா (Jementah)
 பொகோ (Pogoh)
 லாபிஸ் (Labis)
 சாஆ (Chaah)
 கிம்மாஸ் (Gemas)

சிகாமட் மாவட்டத்தில் உள்ள நகரங்கள் 

 சிகாமட் பாரு (Segamat Baru)
 புக்கிட் சிப்புட் (Bukit Siput)
 பண்டார் புத்திரா (Bandar Putra)
 தாமான் யாயாசான் (Taman Yayasan)
 பத்து அன்னம் (Batu Anam)
 பொகோ (Pogoh)
 கிம்மாஸ் பாரு (Gemas Baharu)
 கம்போங் தெங்கா (Kampung Tengah)
 பண்டார் உத்தாமா (Bandar Utama)
 ஜெமிந்தா (Jementah)
 பூலோ காசாப் (Buloh Kasap)
 லாபிஸ் (Labis)
 தெனாங் நிலையம் (Tenang Stesen)
 சுங்கை காராஸ் (Sungai Karas)

சிகாமட் மாவட்டத்தில் உள்ள தமிழ்ப்பள்ளிகள் 

ஜொகூர்; சிகாமட் மாவட்டத்தில் (Segamat District) 12 தமிழ்ப்பள்ளிகள் உள்ளன. அவற்றில் 841‬ மாணவர்கள் பயில்கிறார்கள். 154‬ ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

ஜொகூர் மாநிலத்தில் உள்ள மாவட்டங்கள்

 பத்து பகாட் மாவட்டம் 
 ஜொகூர் பாரு மாவட்டம் 
 குளுவாங் மாவட்டம்
 கோத்தா திங்கி மாவட்டம்
 கூலாய் மாவட்டம்
 மெர்சிங் மாவட்டம்
 மூவார் மாவட்டம்
 பொந்தியான் மாவட்டம்
 சிகாமட் மாவட்டம்
 தங்காக் மாவட்டம்

மேற்கோள்கள்

வெளி இணைப்புகள் 

 Segamat Municipal Council Official Web

மலேசியாவின் மாவட்டங்கள்
ஜொகூரின் மாவட்டங்கள்‎
சிகாமட் மாவட்டம்
மாங்கனீசு ஆர்சனைடு

மாங்கனீசு ஆர்சனைடு (Manganese arsenide) என்பது MnAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாங்கனீசு தனிமத்தின் ஆர்சனைடு உப்பான இது அறுகோணப் படிகக் கட்டமைப்பில் (NiAs-வகை) பெர்ரோகாந்தப் படிகங்களாக உருவாகிறது. 45 பாகை செல்சியசு (113 °பாரங்கீட்டு)வெப்பநிலைக்கு சூடேற்றினால் இதை செஞ்சாய்சதுர பாராகாந்த β-நிலைக்கு மாற்ற முடியும்.  GaAs மற்றும் Si அடிப்படையிலான சாதனங்களில் மாங்கனீசு ஆர்சனைடு மின் சுழல் உட்செலுத்தலுக்கான பயன்பாடுகளைக் கொண்டுள்ளது.

மேற்கோள்கள் 

மாங்கனீசு சேர்மங்கள்
ஆர்சினைடுகள்
நிக்கல் ஆர்சனைடு படிகக் கட்டமைப்பு
பழைய துறைமுக இல்லம்

பழைய துறைமுக இல்லம் (Old Harbour House) இந்தியாவில் கேரள மாநிலம் கொச்சி கோட்டையின் மையத்தில் உள்ள ஒரு கட்டிடம் ஆகும். எர்ணாகுளம் மாவட்டத்தில் முன்னதாக கொச்சின் என்று அழைக்கப்பட்ட நகரத்தின் ஒரு பகுதியில் இந்த இல்லம் அமைந்துள்ளது. போர்த்துகீசிய காலனித்துவ காலத்தில் பழைய துறைமுக இல்லம் கட்டப்பட்டது. 17 ஆம் நூற்றாண்டில் டச்சுக்காரர்களால் முழுமையாக மீண்டும் கட்டப்பட்டது. பின்னர் ஆங்கிலேயர்களால் இல்லம் மாற்றியமைக்கப்பட்டது. 2006 ஆம் ஆண்டில் காலனித்துவ தோற்றம் பற்றிய பல குறிப்புகளுடன் செருமானிய கட்டிடக் கலைஞர் கார்ல் டாம்சனால் இந்த இல்லம் கவனமாக மீட்டெடுக்கப்பட்டது. இன்று இந்த இல்லத்தில் பொட்டிக்கு விடுதி எனப்படும் சிறிய பழைய துறைமுக விடுதி ஒன்று  உள்ளது.

மேற்கோள்கள்

புற இணைப்புகள் 
 Old Harbour Hotel

எர்ணாகுளம் மாவட்டம்
கோபால்ட் லாக்டேட்டு

கோபால்ட் லாக்டேட்டு (Cobalt lactate) என்பது Co(C3H5O3)2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமமும் லாக்டிக் அமிலமும் வினைபுரிவதால் இச்சேர்மம் உருவாகிறது.

தயாரிப்பு 
கோபால்ட்டின் நீரேறிய ஆக்சைடை லாக்டிக் அமிலத்துடன் சேர்த்து கொதிக்க வைத்தால் கோபால்ட்டு லாக்டேட்டு உருவாகிறது.

இயற்பியல் பண்புகள் 
பீச் பழ மலரின் சிவப்பு நிறத்தில் கோபால்ட் லாக்டேட்டு உருவாகிறது. இது தண்ணீரில் கரையும்.  
சூடாக்கும் போது, சேர்மம் கருப்பு நிறம் ஆகிறது. தீப்பிடித்து கோபால்ட் ஆக்சைடை விடுவிக்கிறது.

பயன்கள் 
பால் கறவை மாடுகளுக்கு அத்தியாவசிய எண்ணெய்கள் மற்றும் கோபால்ட் லாக்டேட் ஆகியவற்றின் கலவை தீவனமாக பயன்படுத்தப்படுகிறது.

மேற்கோள்கள் 

கோபால்ட்(II) சேர்மங்கள்
லாக்டேட்டுகள்
கம்போடியாவின் தேசிய அருங்காட்சியகம்

கம்போடியாவின் தேசிய அருங்காட்சியகம் (National Museum of Cambodia) என்பது கம்போடியாவின் கலாச்சார வரலாற்றின் மிகப்பெரிய அருங்காட்சியகமும் நாட்டின் முன்னணி வரலாற்று மற்றும் தொல்பொருள் அருங்காட்சியகமுமாகும். இது கம்போடியாவின் தலைநகரான நோம் பென்னில் அமைந்துள்ளது.

கண்ணோட்டம் 
இந்த அருங்காட்சியகத்தில் சிற்பம், கெமர் மட்பாண்டங்கள், வெண்கலங்கள், இனவியல் பொருட்கள் உட்பட உலகின் மிகப்பெரிய கெமர் கலை சேகரிப்புகள் உள்ளன. இதன் சேகரிப்பில் 14,000க்கும் மேற்பட்ட பொருட்கள் உள்ளன. வரலாற்றுக்கு முந்தைய காலங்கள் முதல் கெமர் பேரரசுக்கு முன்னும், பின்னும், அதற்குப் பின்னரும், அதன் உயரத்தில் தாய்லாந்தில் இருந்து இன்றைய கம்போடியா முழுவதும், தெற்கு வியட்நாம் வரை பரவியது.

கம்போடியாவின் தேசிய அருங்காட்சியகம் மத்திய  நோம் பென்னில் உள்ள பிரே ஆங் இங் சாலை 13 இல், அரண்மனையின் வடக்கேயும், வேல் பிரீக் மேன் சதுக்கத்தின் மேற்குப் பக்கமாகவும் அமைந்துள்ளது. வளாகத்திற்கு பார்வையாளர்களின் நுழைவாயில் தெருக்கள் 13 மற்றும் 178ன் மூலையில் உள்ளது. அருங்காட்சியகத்தின் மேற்குப் பகுதியில் அரச கழக நுண்கலை பல்கலைக்கழகம் அமைந்துள்ளது. இந்த அருங்காட்சியகம் கம்போடிய கலாச்சாரம் மற்றும் நுண்கலை அமைச்சகத்தின் அதிகாரத்தின் கீழ் உள்ளது. கெமர் கோயில் கட்டிடக்கலையால் ஈர்க்கப்பட்ட அருங்காட்சியக கட்டிடங்கள் 1917-1924க்கும் இடையில் கட்டப்பட்டன. அருங்காட்சியகம் அதிகாரப்பூர்வமாக 1920இல் திறக்கப்பட்டது. மேலும் இது 1968இல் புதுப்பிக்கப்பட்டது. இந்த அருங்காட்சியகம் கம்போடியாவின் கலாச்சாரம் மற்றும் பாரம்பரியம் பற்றிய விழிப்புணர்வு, புரிதல் மற்றும் பாராட்டுதலை ஊக்குவிக்கிறது. அதன் பார்வையாளர்களுக்கு கல்வி மற்றும் ஊக்கத்தையும் அளிக்கிறது.

வரலாறு 

வரலாற்றாசிரியரும், கண்காணிப்பாளரும், எழுத்தாளருமான ஜார்ஜ் கிரோஸ்லியர் (1887-1945), பாரம்பரிய கம்போடிய கலைகள் மற்றும் கைவினைகளில் ஆர்வத்தின் மறுமலர்ச்சிக்கு ஊக்கமளிக்கும் சக்தியாக இருந்தார். மேலும், இன்று  பாரம்பரியக் கட்டிடக்கலையாக இருக்கும் இந்தக் கட்டிடத்தை வடிவமைத்தவர். மேலும் இது அருங்காட்சியக அளவு தேவைகளைப் பூர்த்தி செய்வதற்காக குடியேற்றவிய பார்வையில் மறுபரிசீலனை செய்யப்பட்டது.

புதிய அருங்காட்சியகத்திற்கான அடிக்கல் 1917 ஆகஸ்ட் 15 அன்று நாட்டப்பட்டது. ஏறக்குறைய இரண்டரை ஆண்டுகளுக்குப் பிறகு, முடிக்கப்பட்ட அருங்காட்சியகம் கம்போடியப் புத்தாண்டின் போது 1920 ஏப்ரல் 13 அன்று கம்போடிய அரசன், பிரான்சுவா-மரியஸ் பாடோயின், ஆட்சிப் பிரதிநிதியும் கம்போடிய கலைகளின் இயக்குநரும், அருங்காட்சியகத்தின் பாதுகாவலருமான எம். கிரோஸ்லியர் ஆகியோர் முன்னிலையில் திறக்கப்பட்டது.

புகைப்படத் தொகுப்பு

உசாத்துணை 
Jessup, Helen Ibbitson, et al. (2006). Masterpieces of the National Museum of Cambodia.  Norfolk, CT: Friends of Khmer Culture. 112 pages.  , 
Khun, Samen (4th ed., revised 2013).  The New Guide to the National Museum—Phnom Penh.  Phnom Penh, Cambodia: Ariyathoar. 203 pages.  (for availability, email: museum_cam@camnet.com.kh)

ஆதாரங்கள் 

Adapted, with permission, from National Museum of Cambodia

வெளி இணைப்புகள் 
Cambodia Travel Guide

 National Museum of Cambodia homepage
Article: Cambodian National Museum Marks 90th Anniversary 
Article: Treasures of Khmer Culture — The National Museum of Cambodia 
  Cambodia Cultural Profile (Ministry of Culture and Fine Arts/Visiting Arts)

தேசிய அருங்காட்சியகங்கள்
கம்போடிய வரலாறு
மூருட்டு மலை

மூருட்டு மலை அல்லது மூருட் மலை (மலாய் மொழி: Gunung Murud; ஆங்கிலம்: Mount Murud) என்பது மலேசியாவில் ஐந்தாவது உயர்ந்த மலையாகும். அதே வேளையில் சரவாக் மாநிலத்தில் மிகவும் உயர்ந்த மலை என்று தடம் பதிக்கிறது. இந்த மலையின் உயரம் 2,424 மீட்டர், (7,946 அடி). சரவாக் லிம்பாங் பிரிவு மாவட்டத்தில் அமைந்து உள்ளது. 

மூருட்டு மலையை ஏறுவதற்கான முதல் முயற்சி 1914-ஆம் ஆண்டில் சரவாக் மாநில அருங்காட்சியகத்தின் கண்காணிப்பாளராக இருந்த ஜான் கோனி மோல்டன் (John Coney Moulton) என்பவரால் மேற்கொள்ளப்பட்டது.

வரலாறு 

ஆனால் உணவுப் பற்றாக்குறை காரணமாக அவருடைய முதல் முயற்சி தோல்வி கண்டது. இருப்பினும் அவரின் வழிகாட்டிகளை, லுன் பாவாங் (Lun Bawang) எனும் ஒரு டயாக் இனத்தவர் கொலை செய்து விட்டதாகவும், அதனால் அந்த முயற்சி தோல்வி அடைந்ததாகவும் சொல்லப் படுகிறது. 

1920-இல் ஜான் கோனி மௌல்டனின் இரண்டாவது முயற்சி மேற்கொண்டார். மீண்டும் தோல்வி அடைந்தார்.

விலங்கியல் நிபுணர் எரிக் ஜோபெர்க்

மூருட்டு மலையில் முதல் வெற்றிகரமான மலையேற்றம் 1922-ஆம் ஆண்டு அக்டோபர் மாதம் நடைபெற்றது. சுவீடன் நாட்டைச் சேர்ந்த விலங்கியல் நிபுணர் எரிக் ஜோபெர்க் (Eric Mjöberg) என்பவரால் மேற்கொள்ளப்பட்டது. 

அவர் அப்போது சரவாக் மாநில அருங்காட்சியகத்தின் கண்காணிப்பாளராக இருந்தார். மலையின் உச்சியில் ஆறு நாட்கள் தங்கினார். பல்வேறு விலங்குகள் மற்றும் தாவர இனங்களின் விவரங்களைச் சேகரித்தார். 1928-இல் சரவாக் அருங்காட்சியகத்தின் பதிவுகளில் அவரின் சேகரிப்புகள் ஆவணப் படுத்தப் பட்டன.

காட்சியகம்

இவற்றையும் பார்க்க 
 மலேசிய மலைகளின் பட்டியல்

மேற்கோள்கள்

வெளி இணைப்புகள் 

மலேசிய மலைகள்
சரவாக் மலைகள்
பிரிங்கிட்

பிரிங்கிட் என்பது (மலாய்: Peringgit; ஆங்கிலம்: Peringgit); மலேசியா, மலாக்கா மாநிலத்தில், மத்திய மலாக்கா மாவட்டத்தில் அமைந்துள்ள ஒரு புற நகரம். மலாக்கா நகரில் இருந்து 2 கி.மீ. தொலைவில் அமைந்து உள்ளது.

பிரிங்கிட் புறநகர்ப் பகுதிக்கு மிக அருகாமையில் உள்ள இடங்கள் புக்கிட் பாரு; பாச்சாங். பெரிங்கிட்டில், பல்வேறு அடிப்படை வசதிகளுடன், பொதுமக்களின் கவனத்தை ஈர்க்கும் கடைகள், வர்த்தக பகுதிகள் உள்ளன

பெரிங்கிட்டிற்கு அருகில் புக்கிட் பெரிங்கிட் எனும் இடம் உள்ளது. அங்குதான் மலாக்கா முதலமைச்சரின் அதிகாரப்பூர்வ இல்லம் உள்ளது.

’மலாக்கா சென்ட்ரல்’ எனும் ஒருங்கிணைந்த போக்குவரத்து மையம் இங்குதான் உள்ளது. தாமான் பெரிங்கிட் ஜெயா; மற்றும் தாமான் செம்பாக்கா எனும் வீட்டு மனைப் பூங்காவும் உள்ளன.

காட்சியகம்

மேற்கோள்கள்

மலேசிய நகரங்கள்
மலாக்காவில் உள்ள நகரங்கள்
புளுட்டோனியம்(III) புரோமைடு

புளுட்டோனியம்(III) புரோமைடு (Plutonium(III) bromide) என்பது PuBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் புரோமினும் சேர்ந்து இச்சேர்மம் உருவாகிறது. 767 பாகை செல்சியசு வெப்பநிலையில் புளுட்டோனியம்(III) புரோமைடு உருகுகிறது. பச்சை நிறத்துடன் கதிரியக்கப் பண்புகளைக் கொண்டுள்ள புளுட்டோனியம்(III) புரோமைடு படிகவியல்  கட்டமைப்பு தொல்பொருள் வகையாகக்  பயன்படுத்தப்பட்டாலும் சில பயன்களையும்  கொண்டுள்ளது.  

புளுட்டோனியம் முப்புரோமைடின் படிக அமைப்பு முதன்முதலில் வில்லியம் அவுல்டர் சக்காரியாசனால் 1948 ஆம் ஆண்டு வெளியிடப்பட்டது. ஒருவகையான சதுர எதிர்ப்பட்டக செஞ்சாய்சதுர படிகங்களாக புளுட்டோனியம் முப்புரோமைடு உருவாகிறது. இதில் புளுட்டோனியம் அணுக்கள் 8 ஒருங்கிணைப்பு ஈருச்சி முக்கோணப் படிகவடிவை ஏற்றுக்கொள்கிறது. oS16 என்ற பியர்சன் குறியீட்டெண்ணும் பன்னாட்டு ஒன்றியத்தின் படிகவியல் வகைப்பாட்டின்படி 63 அல்லது Cmcm (எர்மன்-மாகியுன் வகை) என்ற இடக்குழு எண்ணும் புளுட்டோனியம் முப்புரோமைடை அடையாளப்படுத்துகின்றன.பெரும்பாலான மூவிணைதிற குளோரைடு மற்றும் புரோமைடு உப்புகள் லாந்தனைடு மற்றும் ஆக்டினைடுகளின் உப்புகள் புளுட்டோனியம் முப்புரோமை கட்டமைப்பில் படிகமாகின்றன.

மேற்கோள்கள் 

புளுட்டோனியம்(III) சேர்மங்கள்
புரோமைடுகள்
ஆக்டினைடு ஆலைடுகள்
புலாவ் செபாங்

புலாவ் செபாங் என்பது (மலாய்: Pulau Sebang; ஆங்கிலம்: Pulau Sebang; மலேசியா, மலாக்கா மாநிலத்தில், அலோர் காஜா மாவட்டத்தில் அமைந்துள்ள ஒரு கிராமப்புற நகரம்.

நெகிரி செம்பிலான், தம்பின் மாவட்டம், தம்பின் நகரின் எல்லையுடன் இணைந்து உள்ளது. மலாக்கா நகரில் இருந்து 32 கி.மீ.; அலோர் காஜா நகரில் இருந்து 9 கி.மீ.; தொலைவில் அமைந்து உள்ளது.

வரலாறு 
1905 முதல் 1942 வரை, புலாவ் செபாங் நகரில் இருந்து மலாக்கா நகருக்கு இரயில் பாதை இருந்தது, ஆனால், இரண்டாம் உலகப் போருக்குப் பிறகு ஜப்பானியர்களால் அந்த இரயில் பாதை பெயர்க்கப்பட்டது.

சயாம் மரண இரயில்பாதை போடப் படுவதற்காக, புலாவ் செபாங் நகரில் இருந்து மலாக்கா நகர் வரையிலான இரயில் தண்டவாளங்கள் பெயர்த்து எடுக்கப்பட்டு அங்கு கொண்டு செல்லப்பட்டன.

இரயில் பாதை வழித் தடங்கள் 

முந்தைய இரயில் பாதை வழித் தடங்கள்; மற்றும் ஆற்றின் குறுக்கே போடப்பட்ட இரயில் பாலங்கள் இன்றும் உள்ளன. மலாக்கா நகரத்திற்கான இரயில் பாதையை மீண்டும் திறக்க மலாக்கா அரசாங்கம் திட்டம் வகுத்து உள்ளது.

மலாக்கா மாநிலத்தில் இப்போது, இரண்டே இரண்டு இடங்களில் மட்டுமே, இரயில் வண்டிச் சேவைகள் உள்ளன. அவற்றுள் புலாவ் செபாங் ஓர் இடமாகும்.

புலாவ் செபாங் தமிழ்ப்பள்ளிகள் 
மலாக்கா; அலோர் காஜா மாவட்டம், புலாவ் செபாங் பகுதியில் இரு தமிழ்ப்பள்ளிகள் உள்ளன. அவற்றில் 146 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.

காட்சியகம்

மேற்கோள்கள்

மலேசிய நகரங்கள்
மலாக்காவில் உள்ள நகரங்கள்
துர்கா தாசு உய்க்கே

துர்கா தாசு உய்க்கே (Durga Das Uikey)(பிறப்பு 29 அக்டோபர் 1963) என்பவர் இந்திய அரசியல்வாதி மற்றும் மத்தியப்பிரதேசத்தினைச் சார்ந்த நாடாளுமன்ற உறுப்பினர் ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராக மத்தியப் பிரதேசத்தின் பெதுலிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். அரசியலில் சேர்வதற்கு முன்பு இவர் ஆசிரியராக இருந்தார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1963 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
கஜேந்திர சிங் படேல்

கஜேந்திர சிங் படேல் (Gajendra Singh Patel)(பிறப்பு 16 பிப்ரவரி 1975) என்பவர் இந்திய அரசியல்வாதி மற்றும் மத்தியப்பிரதேசத்தினைச் சார்ந்த நாடாளுமன்ற உறுப்பினர் ஆவார். மத்தியப்பிரதேசம் பார்வானி மாவட்டத்தினைச் சார்ந்த படேல், பார்வானி அரசுக் கல்லூரியில் இளங்கலை பட்டமும் இந்தூர் கிறித்துவக் கல்லூரியில் சட்டத்தில் இளநிலைப் பட்டமும் பெற்றுள்ளார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் உறுப்பினராக மத்தியப் பிரதேசத்தின் கார்கோனிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

1975 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
சுபாஷ் படேல்

சுபாஷ் படேல் (Subhash Patel)(பிறப்பு 25 ஏப்ரல் 1978) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். பார்வானி மாவட்டத்தினைச் சார்ந்த சுபாஷ் படேல் முதுகலை பட்டதாரி ஆவார். இவர் கர்கோன் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1978 பிறப்புகள்
16வது மக்களவை உறுப்பினர்கள்
வாழும் நபர்கள்
பாரதிய ஜனதா கட்சி அரசியல்வாதிகள்
புளுட்டோனியம்(III) புளோரைடு

புளுட்டோனியம்(III) புளோரைடு (Plutonium(III) fluoride) என்பது PuF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் புளோரினும் சேர்ந்து ஊதா நிறப் படிகங்களாக இவ்வுப்பு  உருவாகிறது. புளுட்டோனியம் அணுக்களைச் சுற்றிலும் சிக்கலான ஒருங்கிணைப்பு கொண்ட மூவுச்சி முக்கோணப் பட்டகக் கட்டமைப்பான இலந்தனம் புளோரைடின் கட்டமைப்பை புளுட்டோனியம்(III) புளோரைடு ஏற்றுள்ளது.

வினைகள் 
அணு மறுசெயலாக்க ஆலையில் புளுட்டோனியத்தை கரைசலில் இருந்து மீட்டெடுப்பதற்கான வழக்கமான புளுட்டோனியம் பெராக்சைடு முறைக்கு மாற்றாக புளுட்டோனியம்(III) புளோரைடு வீழ்படிவாக்கல் முறை ஆய்வு செய்யப்பட்டது. இம்முறை பாரம்பரிய முறையை விட குறைவான பயனுள்ள மீட்பு முறை என்று அமெரிக்காவிலுள்ள  இலாசு அலமோசு தேசிய ஆய்வகத்தின் 1957 ஆம் ஆண்டு ஆய்வு கூறுகிறது. அதே நேரத்தில் அறிவியல் மற்றும் தொழில்நுட்பத் தகவல் அமெரிக்க அலுவலகம் நல்கை வழங்கிய ஒரு சமீபத்திய ஆய்வு இம்முறை மிகவும் பயனுள்ள முறைகளில் ஒன்று எனக் கண்டறிந்தது. 

உலோக புளுட்டோனியத்தை கையாள்வது மிகவும் கடினம் என்பதனால் அதற்குப் பதிலாக புளுட்டோனியம்-காலியம் கலப்புலோகம் தயாரிக்க புளுட்டோனியம்(III) புளோரைடு பயன்படுத்தப்படுகிறது.

மேற்கோள்கள் 

புளுட்டோனியம்(III) சேர்மங்கள்
புளோரைடுகள்
ஆக்டினைடு ஆலைடுகள்
ஆஃபினியம்(IV) நைட்ரேட்டு

ஆஃபினியம்(IV) நைட்ரேட்டு (Hafnium(IV) nitrate) என்பது Hf(NO3)4.
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினிமும் நைட்ரிக் அமிலமும் சேர்ந்து இந்த உப்பு உருவாகிறது.

தயாரிப்பு 
ஆஃபினியம் டெட்ராகுளோரைடும் டைநைட்ரசன் பெண்டாக்சைடும் சேர்ந்து வினைபுரிவதால் ஆஃபினியம்(IV) நைட்ரேட்டு உருவாகிறது.

பண்புகள் 
ஆஃபினியம்(IV) நைட்ரேட்டு சிறிதளவு ஆவியாகும். 0.1 மி.மீட்டர் பாதரச அழுத்தத்தில் 110 பாகை செல்சியசு வெப்பநிலையில் இது பதங்கமாகும்.
≥160°செல்சியசு வெப்பநிலையில் ஆஃபினியம்(IV) நைட்ரேட்டு முதலில் HfO(NO3)2 ஆகவும் பின்னர் HfO2. ஆகவும் சிதைவடைகிறது.

பயன்கள் 
ஆபினியம்(IV) ஆக்சைடு கொண்ட பொருட்கள் தயாரிக்க ஆஃபினியம்(IV) நைட்ரேட்டு பயன்படுத்தப்படுகிறது.

மேற்கோள்கள் 

ஆஃபினியம் சேர்மங்கள்
நைட்ரேட்டுகள்
ஏ. மு. பாபு

ஏட்டுப்பாங்கு முகமதுகான் பாபு (Aettupanku Mohammedkhan Babu)  இந்தியாவின் கேரள மாநிலத்தைச் சேர்ந்த  உயர் நீதிமன்ற நீதிபதியாவார். 1957 ஆம் ஆண்டு அக்டோபர் மாதம் 26 ஆம் தேதியன்று இவர் பிறந்தார். இந்நீதிமன்றம் கேரள மாநிலம் மற்றும் இலட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம், கொச்சியில் அமைந்துள்ளது.

ஆரம்ப வாழ்க்கை மற்றும் கல்வி 
பாபு 1957 ஆம் ஆண்டு கேரளாவின் கோட்டயத்தில் உள்ள காஞ்சிரப்பள்ளியில் பிறந்தார். கீழில்லம் புனித தாமசு உயர்நிலைப் பள்ளியில் பள்ளிப் படிப்பை முடித்தார். சங்கனாச்சேரியில் உள்ள புனித பெர்சிமன்சு கல்லூரியில் பட்டம் பெற்றார். உடுப்பி சட்டக் கல்லூரியில் சட்டப் பட்டம் பெற்றார்.

தொழில் 
பாபு 1981 ஆம் ஆண்டு  வழக்கறிஞராகப் பதிவு செய்தார். 1989 ஆம் ஆண்டு கேரள நீதித்துறையில் முன்சிப் பதவியில் சேர்ந்த இவர் 1992 ஆம் ஆண்டு துணை நீதிபதியாகவும், 2002 ஆம் ஆண்டு மாவட்ட நீதிபதியாகவும் பதவி உயர்வு பெற்றார். 2010  ஆம் ஆண்டு  கொச்சியில் உள்ள கேரள நீதித்துறை அகாடமியின் கூடுதல் இயக்குனராகவும், 12.04.2012 அன்று இயக்குநராகவும் நியமிக்கப்பட்டார். 2016 ஆம் ஆண்டு அக்டோபர் 5 ஆம் தேதியன்று இவர் கேரள உயர்நீதி மன்றத்தின் கூடுதல் நீதிபதியாக நியமிக்கப்பட்டார்.  2018 ஆம் ஆண்டு மார்ச்சு மாதம் 16 ஆம் தேதி முதல் நிரந்தர நீதிபதியானார். 2019 ஆம் ஆண்டு அக்டோபர் மாதம் 26 ஆம் நாள் பணியிலிருந்து  ஓய்வுபெற்றார்.

மேற்கோள்கள்

புற இணைப்புகள் 
 High Court of Kerala

1957 பிறப்புகள்
வாழும் நபர்கள்
கேரளா உயர் நீதிமன்ற நீதிபதிகள்
கேரள நபர்கள்
கோட்டயம் மாவட்ட நபர்கள்
மலேசிய கூட்டரசு சாலை 2

மலேசிய கூட்டரசு சாலை 2 (ஆங்கிலம்: Malaysia Federal Route 2)  என்பது தீபகற்ப மலேசியாவின் கிழக்குப் பகுதியையும் மேற்குப் பகுதியையும் இணைக்கும் ஒரு நெடுஞ்சாலை ஆகும். 276.9 கி.மீ. (172 மைல்) நீளம் கொண்டது. 1887-ஆம் ஆண்டில் அமைக்கப்பட்ட சாலை. அந்த வகையில் இந்தக் கூட்டரசு சாலை 2, மலேசியாவில் வரலாறு படைக்கும் சாலைகளில் ஒன்றாகும். 

சிலாங்கூர் மாநிலத்தில் உள்ள கிள்ளான் துறைமுகத்தையும்; பகாங் மாநிலத்தில் உள்ள குவாந்தான் துறைமுகத்தையும் இந்தச் சாலை இணைக்கிறது.  

தீபகற்ப மலேசியாவின் கிழக்கு - மேற்கு கடற்கரைகளை இணைக்கும் சாலை அமைப்பின் முதுகெலும்பாக இருந்தது. இந்தச் சாலையின் மேம்பாட்டுச் சாலையாக இப்போது வந்து உள்ள சாலை (East Coast Expressway E8). கிழக்கு கடற்கரை விரைவுச்சாலை .

பின்னணி 

மலேசிய கூட்டரசு சாலை  இரண்டு பிரிவுகளாகப் பிரிக்கப்பட்டு உள்ளது.  கோலாலம்பூர் - கிள்ளான் நெடுஞ்சாலை (Kuala Lumpur–Klang Highway) மற்றும் கோலாலம்பூர் - குவாந்தான் சாலை (Kuala Lumpur–Kuantan Road). இரண்டு பிரிவுகளும் கோலாலம்பூர் மாநகரில் இணைகின்றன. கூட்டரசு சாலை 2, கிள்ளான் துறைமுகத்தில் அதன் தொடக்கம் தொடங்குகிறது. அதாவது அதன் ’0’ கி.மீ.

இந்தக் கூட்டரசு சாலை , முதன்முதலில் 1887-ஆம் ஆண்டு அமைக்கப்பட்டது. அப்போது இதன் தொடக்கம் பகாங் பெந்தா நகரில் அமைந்து இருந்தது. அங்கு இருந்து குவாந்தான் நகர் வரை நீடித்தது. 1928-ஆம் ஆண்டில் கூட்டரசு சாலை 2, பெந்தா நகரில் இருந்து கோலாலம்பூர் வரை இணைக்கப்பட்டது. 

2004 ஆகஸ்டு 1-ஆம் தேதி கிழக்கு கடற்கரை விரைவுச்சாலை திறக்கப்பட்டது. அதுவரையில் இந்தக் கூட்டரசு சாலை 2 தான் முதன்மைச் சாலையாக விளங்கியது.

மேலும் காண்க

 மலேசிய கூட்டரசு சாலை 1
 வடக்கு-தெற்கு விரைவுசாலை (மலேசியா)
 அலோர் காஜா-மத்திய மலாக்கா-ஜாசின் நெடுஞ்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
கலாச்சார அமைச்சகம் (இந்தியா)

கலாச்சார அமைச்சகம் என்பது இந்தியாவின் கலை மற்றும் கலாச்சாரத்தைப் பாதுகாத்தல் மற்றும் மேம்படுத்துதல் ஆகியவற்றிற்குப் பொறுப்பான இந்திய அரசாங்க அமைச்சகம் ஆகும்.

தற்பொழுது ஜி. கிஷன் ரெட்டி கலாச்சாரத் துறை அமைச்சராக உள்ளார். சமீபத்தில் அரசாங்கம் இந்த அமைச்சகத்தின் கீழ் இந்தியாவின் நூலகங்களுக்கான தேசிய இயக்கத்தை நிறுவியுள்ளது.

சிறப்பியல்புகள்
இந்தியாவிலிருந்து கடத்தப்பட்ட தொன்மையான புராதான சிலைகள் மற்றும் கோவில் சிலைகளை மீட்டெடுக்கும் பணி கலாச்சார அமைச்சகத்தின் கீழ் வருகின்றது. கலாச்சார அமைச்சகம் வெளிநாடுகளிலுள்ள இந்தியாவின் தூதரங்கள் மூலமாக இந்த பணிகளை மேற்கொள்கிறது.

 2021 அக்டோபர் 01 வரை, இந்திய அரசாங்கம் 211 சிலைகளை மீட்டெடுத்துள்ளது. 
இந்தியா விடுதலை பெற்றதிலிருந்து 2014வரை 13 சிலைகளே மீட்கப்பட்டிருந்தன. 2014க்குப் பிறகு 198சிலைகள் மீட்டெடுக்கப்பட்டுள்ளன.

2022 ஜீன் மாதம், 10க்கும் மேற்பட்ட சிலைகள் மீட்கப்பட்டு தமிழக சிலைமீட்பு பிரிவிடம் ஒப்படைக்கப்பட்டது. 2022வரை 228சிலைகள் மீட்கப்பட்டுள்ளது.

அமைப்பு

இணைக்கப்பட்ட அலுவலகங்கள்

 இந்தியத் தொல்லியல் துறை
 மத்திய செயலக நூலகம்
 இந்தியாவின் தேசிய ஆவணக்காப்பகம்

துணை அலுவலகங்கள்

 இந்திய மானுடவியல் ஆய்வகம், கொல்கத்தா
 மத்திய மேற்கோள் நூலகம், கொல்கத்தா
 கலாச்சார சொத்துக்களைப் பாதுகாப்பதற்கான தேசிய ஆராய்ச்சி ஆய்வகம், இலக்னோ
 தேசிய நவீன கலைக்கூடம், புது தில்லி
 தேசிய நவீன கலைக்கூடம், மும்பை
 தேசிய நவீன கலைக்கூடம், பெங்களூரு
 இந்திய தேசிய நூலகம், கொல்கத்தா
 தேசிய அருங்காட்சியகம், புது தில்லி

தன்னாட்சி அமைப்புகள்

 இந்திய சுவடிகள் இயக்கம், தில்லி
 அலகாபாத் அருங்காட்சியகம், அலகாபாத்
 ஆசியச் சமூகம், கொல்கத்தா
 மத்திய புத்த ஆய்வு நிறுவனம், ஜம்மு மற்றும் காஷ்மீர்
 திபெத்திய உயர் ஆய்வுகளின் மத்திய நிறுவனம்
 கலாச்சார வளங்கள் மற்றும் பயிற்சி மையம், புது தில்லி
 தில்லி பொது நூலகம், டெல்லி
 காந்தி சமிதி, புது தில்லி
 இந்திய அருங்காட்சியகம், கொல்கத்தா
 இந்திரா காந்தி தேசிய கலை மையம், புது தில்லி
 இந்திரா காந்தி ராஷ்ட்ரிய மானவ சங்க்ரஹாலயா, போபால்
 கலாசேத்திரா அறக்கட்டளை, திருவான்மியூர், சென்னை
 குதா பக்ச் கிழக்கத்திய பொது நூலகம், பாட்னா
 லலித் கலா அகாதமி, புது தில்லி
 மௌலானா அபுல் கலாம் ஆசாத் ஆசிய ஆய்வு நிறுவனம், கொல்கத்தா
 தேசிய அறிவியல் அருங்காட்சியகங்கள் சபை, கொல்கத்தா
 தேசிய அருங்காட்சியக நிறுவனம், டெல்லி
 தேசிய நாடகப் பள்ளி, புது தில்லி
 நவ் நாளந்தா மகாவிஹாரா, நாளந்தா, பீகார்
 நேரு நினைவு அருங்காட்சியகமும் கோளகமும், புது தில்லி (தீன் மூர்த்தி பவன்)
 ராஜா ராம் மோகன் ராய் நூலக அறக்கட்டளை, கொல்கத்தா, மேற்கு வங்க சங்கங்கள் பதிவுச் சட்டம், 1961 
 ரசா நூலகம், ராம்பூர்
 சாகித்ய அகாதமி, புது தில்லி
 சாலர் ஜங் அருங்காட்சியகம், ஐதராபாத்து
 சங்கீத நாடக அகாதமி, புது தில்லி
 தஞ்சை சரசுவதிமகால் நூலகம், தஞ்சை
 விக்டோரியா நினைவிடம், கொல்கத்தா

மண்டல கலாச்சார மையங்கள் (இந்தியாவின் கலாச்சார மண்டலங்களின் அடிப்படையில்)

 கிழக்கு மண்டல கலாச்சார மையம்
 வட மத்திய மண்டல கலாச்சார மையம்
 வடகிழக்கு மண்டல கலாச்சார மையம்
 வடக்கு மண்டல பண்பாட்டு மையம்
 தென்-மத்திய மண்டல கலாச்சார மையம்
 தென்னக பண்பாட்டு மையம்
 மேற்கு மண்டல கலாச்சார மையம்

கலாச்சார அமைச்சர்கள்

மாநில அமைச்சர்கள் பட்டியல்

இவற்றையும் பார்க் க 
 இந்திய அரசு அமைச்சகங்களின் பட்டியல்

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்

இந்தியப் பண்பாடு
இந்திய அமைச்சகம்
கோபால்ட்(II) ஐதரைடு

கோபால்ட்(II) ஐதரைடு  (Cobalt(II) hydride) என்பது CoH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அடர் சாம்பல் நிறப் படிகங்களாகக் காணப்படும் இச்சேர்மம் காற்றில் மெல்ல ஆக்சிசனேற்றம் அடைகிறது. தண்ணிருடன் வினைபுரிகிறது.

உயர் அழுத்தங்களில் கோபால்ட்(II) ஐதரைடு இரண்டு வடிவங்களில் காணப்படுகிறது. 4 முதல் 45 கிகா பாசுக்கல் அழுத்தத்தில் முகமைய்ய கனசதுர வடிவம் கொண்டு CoH என்ற மூலக்கூற்று வாய்ப்பாட்டால் அடையாளப்படுத்தப்படுகிறது. இவ்வடிவம் குறைந்த வெப்பநிலையில் வளிமண்டல அழுத்தத்தில் சிதைவடைந்து சிற்றுறுதி நிலை சேர்மத்தை உருவாக்குகிறது. 45 கிகா பாசுக்கலுக்கு மேலான அழுத்தத்தில் கோபால்ட்(II) ஐதரைடு வடிவம் CoH2 என்ற வாய்ப்பாட்டுடன் இதே முகமைய்ய கனசதுர வடிவில் படிகமாகிறது.

தயாரிப்பு 
பீனைல்மக்னீசியம் புரோமைடுடன் கோபால்ட்(II) குளோரைடை ஐதரசன் வாயுச் சூழலில் சேர்த்து வினைபுரியச் செய்தால் கோபால்ட்(II) ஐதரைடைத் தயாரிக்கலாம். 
CoCl2 + 2 C6H5MgBr + 2 H2 → CoH2 + 2C6H6 + MgBr2 + MgCl2

மேற்கோள்கள் 

கோபால்ட்(II) சேர்மங்கள்
ஐதரைடுகள்
ஓட்டோ டியல்சு

ஓட்டோ பால் ஹெர்மன் டியல்சு (Otto Paul Hermann Diels)  (  ; 23 ஜனவரி 1876 – 7 மார்ச் 1954) ஒரு செருமானிய  வேதியியலாளர் ஆவார். இவரது மிகவும் குறிப்பிடத்தக்க பணி கர்ட் ஆல்டருடன் டீல்சு-ஆல்டர் வேதிவினையில் இணைந்து பணியாற்றியதாகும். இது டையீன் தொகுப்புக்கான ஒரு முறையாகும்.  இந்த ஜோடிக்கு 1950 ஆம் ஆண்டில் வேதியியலுக்கான நோபல் பரிசு வழங்கப்பட்டது. வளைய கரிம சேர்மங்களை தொகுப்பு முறையில் தயாரிக்கும் அவர்களின் முறை செயற்கை இரப்பர் மற்றும் நெகிழி உற்பத்திக்கு மதிப்புமிக்கதாக நிரூபிக்கப்பட்டது.  இவர் பெர்லின் பல்கலைக்கழகத்தில் தனது கல்வியை முடித்தார். பின்னர் இவர் அங்கு பணியாற்றினார். டியல்சு தனது நோபல் பரிசு பெற்ற வேலையை முடித்தபோது கீல் பல்கலைக்கழகத்தில் பணிபுரிந்தார், மேலும் இவர் 1945 ஆம் ஆண்டில் ஓய்வு பெறும் வரை அங்கேயே இருந்தார். டியல்சு திருமணமானவர். இவருக்கு ஐந்து குழந்தைகள் இருந்தனர். இவர் 1954 ஆம் ஆண்டில் இறந்தார்.

ஆரம்ப கால வாழ்க்கை 
டியல்சு 23 ஜனவரி 1876 இல் ஜெர்மனியின் ஹாம்பர்க்கில் பிறந்தார். மேலும் இவருக்கு இரண்டு வயதாக இருந்தபோது தனது குடும்பத்துடன் பெர்லினுக்குக் குடிபெயர்ந்தார்.  1895 ஆம் ஆண்டு தொடங்கி பெர்லின் பல்கலைக்கழகத்தில் சேருவதற்கு முன்பு அவர் பெர்லினில் பல்கலைக்கழக நாட்களின் போது, ஜோச்சிம்ஸ்தல்ஷ் ஜிம்னாசியத்தில் படித்தார். டியல்சு எர்மான் எமில் பிசரின் மாணவராக வேதியியலைப் படித்தார். இறுதியில் 1899 ஆம் ஆண்டில் பட்டம் பெற்றார்.

தொழில் வாழ்க்கை 

பெர்லின் பல்கலைக்கழகத்தில் பட்டம் பெற்ற உடனேயே, அதே நிறுவனத்தில் வேதியியல் புலத்தில் இவருக்குப் பதவி வழங்கப்பட்டது. இவர் வேதியியல் புலத்தில் தர நிலைகளை விரைவாக முடித்ததால் இறுதியில் 1913 ஆம் ஆண்டில்  துறைத்தலைவராக நிறைவு செய்தார். இவர் 1915 ஆம் ஆண்டு வரை பெர்லின் பல்கலைக்கழகத்தில் இருந்தார்.  அதன் பின் இவர் கீல் பல்கலைக்கழகத்தில் ஒரு பதவியை ஏற்றுக்கொண்டார், அங்கு இவர் 1945 ஆம் ஆண்டில் ஓய்வு பெறும் வரை இருந்தார். அவர் கீலில் இருந்த காலத்தில், அவர் கர்ட் ஆல்டருடன் இணைந்து டியல்சு-ஆல்டர் வினையை உருவாக்கினார், அதற்காக இவர்களுக்கு 1950 ஆம் ஆண்டில்வேதியியலுக்கான நோபல் பரிசு வழங்கப்பட்டது. ஆல்டருடனான இவரது பணியானது ஒரு செயற்கையான தொகுப்பு முறையை உருவாக்கியது.  இது நிறைவுறா வளைய சேர்மங்களின் தொகுப்பை அனுமதிக்கிறது.செயற்கை இரப்பர் மற்றும் நெகிழிச் சேர்மங்கள் தயாரிப்பில் இந்தப் படிநிலை மிக முக்கியமானது.

தனிப்பட்ட வாழ்க்கை 
டியல்சு 1909 ஆம் ஆண்டில் பவுலா கெயரை மணந்தார். தம்பதியருக்கு மூன்று மகன்கள் மற்றும் இரண்டு மகள்கள் என ஐந்து குழந்தைகள் இருந்தனர். இரண்டாம் உலகப் போரின் போது இவரது இரண்டு மகன்கள் கொல்லப்பட்டனர் . இவரது ஓய்வு நேரத்தில், டியல்சு வாசிப்பு, இசை மற்றும் பயணம் ஆகியவற்றை ரசித்தார். 1954 ஆம் ஆண்டு மார்ச் மாதம் 7 ஆம் நாள் இறந்தார்

மேற்கோள்கள்

வெளி இணைப்புகள்

Nobel Lecture Description and Importance of the Aromatic Basic Skeleton of the Steroids
Photo of Diels and Alder
  English Translation of Diels and Alder's seminal 1928 German article that won them the Nobel prize. English title: 'Syntheses of the hydroaromatic series'; German title "Synthesen in der hydroaromatischen Reihe".

கரிம வேதியியலாளர்கள்
நோபல் பரிசு பெற்ற செருமானியர்கள்
நோபல் வேதியியற் பரிசு பெற்றவர்கள்
1954 இறப்புகள்
1876 பிறப்புகள்
யூரோப்பியம்(II) புரோமைடு

யூரோப்பியம்(II) புரோமைடு (Europium(II) bromide) என்பது EuBr2> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் புரோமினும் சேர்ந்து இச்சேர்மம் உருவாகிறது. அறை வெப்பநிலையில் இவ்வுப்பு வெண்மை நிறத்துடன் காணப்படுகிறது. நீருறிஞ்சும் பண்பைக் கொண்டுள்ள இது நெடியற்று உள்ளது.

வினைகள் 
யூரோப்பியம்(II) புரோமைடு மூன்று முக்கியமான வேதி வினைகளுக்காக அறியப்படுகிறது:
                              
2 EuBr3 + Eu → 3 EuBr2 (800-900 ° செல்சியசு வெப்பநிலை)
2 EuBr3 → 2 EuBr2 + Br2 (900-1000 °செல்சியசு வெப்பநிலை)
Eu + HgBr2 → EuBr2 + Hg (700-800 °செல்சியசு வெப்பநிலை)

மேற்கோள்கள் 

யூரோப்பியம்(II) சேர்மங்கள்
புரோமைடுகள்
யூரோப்பியம் ஐதரைடு

யூரோப்பியம் ஐதரைடு (Europium hydride) என்பது EuH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

யூரோப்பியத்தின் பொதுவான ஐதரைடான இச்சேர்மத்தில் யூரோப்பியம் +2  என்ற ஆக்சிசனேற்ற நிலையிலும் ஐதரசன் -1 என்ற ஆக்சிசனேற்ற நிலையிலும் காணப்படுகின்றன. ஒரு குறைக்கடத்தியான இச்சேர்மம் பெரோகாந்தப்பண்பைக் கொண்டுள்ளது.

தயாரிப்பு 
யூரோப்பியமும் ஐதரசன் வாயுவும் நேரடியாக வினையில் ஈடுபட்டு யூரோப்பியம் ஐதரைடு உருவாகிறது:
 Eu + H2 → EuH2

பயன்கள் 
Eu2+  அயனிகள் பெறுவதற்கான ஒரு மூலப்பொருளாக EuH2 பயன்படுத்தப்படுகிறது. இந்த அயனிகள் உலோக-கரிம கட்டமைப்புகள் உருவாக்கத்தில் பயன்படுகின்றன.

மேற்கோள்கள் 

யூரோப்பியம்(II) சேர்மங்கள்
ஐதரைடுகள்
யூரோப்பியம்(III) ஐதராக்சைடு

யூரோப்பியம்(III) ஐதராக்சைடு (Europium(III) hydroxide) என்பது Eu(OH)3> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு 
உலோக யூரோப்பியம் தண்ணீருடன் சேர்ந்து வினைபுரிவதால்  யூரோப்பியம்(III) ஐதராக்சைடு உருவாகிறது.

வேதிப் பண்புகள் 
அமிலங்களுடன் வினைபுரிந்து யூரோப்பியம்(III) உப்புகளை யூரோப்பியம்(III) ஐதராக்சைடு உருவாக்குகிறது: 
 Eu(OH)3 + 3 H+ → Eu3+ + 3 H2O
உயர் வெப்பநிலைகளில் யூரோப்பியம்(III) ஐதராக்சைடு EuO(OH) ஆக் சிதைவடைகிறது. மேலும் சிதைவுக்கு உட்பட்டால் யூரோப்பியம் ஆக்சைடு (Eu2O3) உருவாகிறது.

மேற்கோள்கள் 

யூரோப்பியம்(III) சேர்மங்கள்
ஐதராக்சைடுகள்
யூரோப்பியம்(III) பாசுபைடு

யூரோப்பியம்(III) பாசுபைடு (Europium(III) phosphide) என்பது EuP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் பாசுபரசும் சேர்ந்து இச்சேர்மம் உருவாகிறது. யூரோப்பியத்தின் இதர பாசுபைடுகளும் அறியப்படுகின்றன.

தயாரிப்பு 
தூளாக்கப்பட்ட யூரோப்பியத்துடன் சிவப்பு பாசுபரசை சேர்த்து வெற்ரிடம் அல்லது மந்தவாயுச் சூழலில்  சூடுபடுத்தினால் யூரோப்பியம்(III) பாசுபைடு தோன்றுகிறது. 
 Eu + P → EuP
நீர்ம அமோனியாவில் கரைந்த யூரோப்பியத்தின் வழியாக பாசுபீனை செலுத்தினாலும் யூரோப்பியம்(III) பாசுபைடு கிடைக்கும்.:
 Eu + 2PH3 → Eu(PH2)2 + H2
பாசுபீனைட்டை சூடுபடுத்தி தேவையான அளவுக்கு சிதைவுக்கு உட்படுத்தினால் யூரோப்பியம்(III) பாசுபைடு உருவாகிறது. 
 2Eu(PH2)2 → 2EuP + 2PH3 + H<sub>2</sub

இயற்பியற் பண்புகள் 
யூரோப்பியம்(III) பாசுபைடு அடர் நிறத்தில் Fm3m என்ற இடக்குழுவுடன்  கனசதுரப் படிகங்களாக உருவாகிறது. காற்றில் நிலைப்புத்தன்மை கொண்டதாகவும் தண்ணீரில் கரையாத உப்பாகவும் உள்ளது.

பயன்கள் 
உயர் அதிர்வெண் பயன்பாடுகள் மற்றும் உயர் சக்தி பயன்பாடுகள் மற்றும் சிரொளி இருமுனையங்களில் ஒரு குறைக்கடத்தியாகப் பயன்படுகிறது.

மேற்கோள்கள் 

யூரோப்பியம்(III) சேர்மங்கள்
பாசுபைடுகள்
குறைக்கடத்திகள்
பாறை உப்பு படிகக் கட்டமைப்பு